
CONVENIO DE COLABORACIÓN ENTRE O CONCELLO DE CABANAS E A ASOCIACIÓN DE MULLERES CABANAS RURAL PARA A PROMOCIÓN DA CULTURA E DIFUSIÓN DA IMAXE DE CABANAS.
Na Casa do Concello de Cabanas, na data que consta á marxe
REUNIDOS
Dunha parte D. Fernando Couce Rodríguez, Alcalde-Presidente do Concello de Cabanas, con CIF P1501500A, e domicilio social na Rúa do Concello Nº22, 15621 de Cabanas (A Coruña).
Doutra, Dona María Nieves López Paz, na súa calidade de presidenta da Asociación de Mulleres Cabanas Rural, con CIF G70177233, e domicilio social en Lavandeira, Nº 29, Soaserra, 15621 Cabanas (A Coruña), con dirección de correo electrónico cabanasrural@gmail.com, facultada para este acto en virtude do acordo adoptado pola Asemblea Xeral Ordinaria do 9de marzo de 2025, no que se acorda por maioría a aprobación da sinatura deste convenio, así como a designación da súa presidenta como representante para a sinatura deste convenio entre o Concello de Cabanas e a dita asociación.
Dado o interese coincidente do Concello de Cabanas e a Asociación de Mulleres Cabanas Rural no apoio das actividades culturais levadas a cabo pola dita asociación, así como a valorización delas, ambas as dúas partes recoñécense mutua e reciprocamente a capacidade legal suficiente e necesaria para este acto e libremente:
EXPOÑEN
PRIMEIRO.- Ambas partes recoñecen o interese común do Concello de Cabanas e da Asociación de Mulleres Cabanas Rural no apoio á promoción tanto da cultura como na recuperación de artes e oficios tradicionais, costumes, etc., no dito municipio, así como a difusión da imaxe do municipio tanto dentro como fóra del.
SEGUNDO.- Como obxectivo xeral establécese o de colaborar na promoción e difusión da cultura, buscando a colaboración da Asociación de Mulleres Cabanas Rural en campañas de información, promoción, divulgación e formación que desenvolva o Concello. Así mesmo, búscase o apoio na difusión da imaxe do Concello de Cabanas dentro e fóra do municipio.
Que a finalidade do dito convenio é canalizar a favor de Cabanas Rural Asociación de Mulleres a subvención nominativa prevista no Orzamento do Concello de Cabanas para o ano 2025 prorrogado 2023, con cargo á partida 920.48900 polo importe de 5.000,00 euros. Ademais do anterior, regularanse as condicións e compromisos que asumen as partes.
A Lei 38/2003, de 17 de novembro, xeral de subvencións dispón no apartado 1 do seu artigo 28 que os convenios serán o instrumento habitual para canalizar as subvencións previstas nominativamente nos orzamentos das corporacións locais, nas condicións e compromisos recollidos tanto nestes convenios como na normativa reguladora destas subvencións.
Así pois, de conformidade co establecido nas citadas disposicións, ambas as partes acordan subscribir o presente CONVENIO DE COLABORACIÓN conforme ás seguintes cláusulas:
CLÁUSULAS
PRIMEIRA.- Obxecto.
O obxecto deste convenio é establecer as bases de colaboración entre o Concello de Cabanas e a Asociación de Mulleres Cabanas Rural para a organización de diferentes actividades culturais así como de promoción e recuperación de artes, oficios tradicionais, costumes, etc.


SEGUNDA.- Achega municipal.
O Concello contribúe coa cantidade global de 5.000,00 euros con cargo á reserva de crédito feita na partida orzamentaria 920.48900 do ano 2025 prorrogado 2023.
TERCEIRA.- Gastos subvencionables.
De acordo coa Lei 38/2003, de 17 de novembro, xeral de subvencións, consideraranse gastos subvencionables os gastos correntes directamente vinculados ao desenvolvemento das actividades programadas e recollidas na memoria presentada, sempre que sexan debidamente computadas na Contabilidade Xeral e fagan referencia ao período comprendido entre o 1 de xaneiro e o 5 de decembro de 2025.
Excluiranse, de forma expresa, tanto todos os gastos que se dediquen ao material que sexa inventariable (por exemplo, ordenadores, mobiliario de oficina, etc.) como os gastos que non estean directamente vinculados co obxecto do convenio recollido na cláusula primeira.
[bookmark: _Hlk119667329][bookmark: _Hlk119667329]
CUARTA.- Obrigas da ASOCIACIÓN DE MULLERES CABANAS RURAL.
As obrigas da Asociación de Mulleres Cabanas Rural serán as seguintes:
1. Será requisito previo para a sinatura deste convenio a inscrición no Rexistro de Entidades do Concello de Cabanas así como dispor da documentación actualizada que se solicite desde esta entidade local.
2.  Promover, organizar e desenvolver diferentes actividades culturais así como de promocionar e recuperar artes e oficios tradicionais que serán subvencionadas.
3. A asistencia técnica ao Concello na celebración de diferentes actividades e actos culturais relacionadas cos fins da entidade
4.  Cumprir as obrigas de publicidade que veñen establecidas na cláusula sétima do convenio.
5. Concertar un seguro de responsabilidade civil e un seguro de accidentes que cubran os riscos que puideran ocasionar con motivo de celebración das actividades obxecto deste convenio
6. Cumprir coas obrigas que con carácter xeral establece o artigo 14 da Lei 38/2003, de 17 de novembro, para as persoas beneficiarias.
7. Presentar no Concello de Cabanas, nos prazos establecidos, a documentación necesaria para a acreditación e xustificacións da(s) actividade(s) obxecto do convenio.
8. A organización ou participación de actividades varias.

QUINTA.- Obrigas do Concello de Cabanas.
O Concello de Cabanas asume a obriga de contribuír cunha cantidade de 5.000,00 euros, que serán destinados única e exclusivamente ao financiamento dos gastos orixinados pola Asociación de Mulleres Cabanas Rural con respecto á organización e desenvolvemento da(s) actividade(s) obxecto de subvención.
Tendo en conta a contía da subvención e de conformidade co apartado 4 do artigo 34 da Lei 38/2003, de 17 de novembro, xeral de subvencións e o apartado 6 do artigo 31 da Lei 9/2007, de 13 de xuño, de subvencións de Galicia, poderanse realizar pagos anticipados (entrega de fondos con carácter previo á xustificación final), de conformidade co seguinte parágrafo:
· Unha vez asinado o convenio, Cabanas Rural, Asociación de Mulleres poderá solicitar un anticipo do 50% da cantidade concedida. Coa xustificación final, unha vez revisada e validada a documentación presentada, aboarase o restante 50%.
[bookmark: _Hlk100662997][bookmark: _Hlk119667905]Segundo o apartado 5 do artigo 34 da Lei 38/2003, de 17 de novembro, xeral de subvencións e o apartado 7 do artigo 31 da Lei 9/2007, de 13 de xuño, de subvencións de Galicia, non se poderán realizar pagos anticipados en tanto o beneficiario non se encontre ao corrente no cumprimento das súas obrigacións tributarias e fronte á Seguridade Social e non teña pendente de pago ningunha outra débeda coa Administración pública da Comunidade Autónoma ou sexa debedor por resolución de procedencia de reintegro. Polo tanto,  xunto  á  solicitude  de  anticipo  do  50%,  Cabanas Rural Asociación de Mulleres deberá acreditar estar ao corrente no cumprimento das obrigas da Seguridade Social e da Administración Tributaria (estatal, autonómica e local).

SEXTA.- Autorización de espazos
Autorízase á Asociación de Mulleres Cabanas Rural ao uso en precario dos seguintes espazos:
· Antiga escola unitaria de Lavandeira
· Pavillón municipal de Lavandeira

Poderán utilizar ambos os dous espazos para realizar eventos e actividades que programen durante o período comprendido neste convenio.

SÉTIMA.- Publicidade do financiamento do Concello.
[bookmark: _Hlk119667999]En toda a publicidade que a Asociación de Mulleres Cabanas Rural faga sobre as súas actividades (por medios escritos, radiofónicos, audiovisuais, internet, web …), deberá figurar, en lugar destacado, o anagrama do Concello de Cabanas.
A imaxe corporativa establecida polo Concello de Cabanas nas actividades culturais especifícase no Anexo I.
A Asociación de Mulleres Cabanas Rural enviará tamén un comunicado ao Concello de Cabanas a través do correo da Concellaría de Cultura: cultura@cabanas.gal, informando de todas as actividades que teñan planificado realizar.
No caso de que o beneficiario recibise subvencións de distintas entidades públicas ou privadas, a publicidade que lle dará ao financiamento municipal deberá ser, polo menos, análoga á empregada coas demais subvencións.
[bookmark: _Hlk119667999]Coa documentación xustificativa achegaranse os documentos que acrediten o cumprimento desta obriga co Concello de Cabanas.

OITAVA.- Prazos e forma de xustificación e de pagamento do presente convenio.
[bookmark: _Hlk119668154]A xustificación deberá ser presentada no prazo máximo de DOUS MESES dende a realización da última actividade obxecto de subvención ou, en todo caso, a data límite de presentación da documentación xustificativa será o día 5 de decembro de 2025 sen que sexa posible a ampliación do prazo de xustificación.
8.1.- No caso de achegar xustificantes que non se axusten ao esixido ou presentar a documentación xustificativa incompleta, se lle notificará á entidade beneficiaria da subvención para que poida emendar, os xa presentados, no prazo de dez días hábiles. Poderá, se fose necesario, presentar novos documentos dentro do prazo concedido a tal fin. No caso de que o importe xustificado sexa unha cantidade inferior á que deba xustificar, o importe que aboará o Concello de Cabanas reducirase proporcionalmente. Transcorrido este prazo sen que os documentos tiveran entrada no Rexistro Xeral deste Concello, a entidade beneficiaria perderá o seu dereito a percibir a subvención non xustificada.
8.2.- De conformidade co disposto no apartado 4 do artigo 70 do Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións, transcorrido o prazo de xustificación sen que se teña recibido xustificación ningunha, a unidade xestora remitiralle un requirimento á entidade beneficiaria para que a presente no prazo improrrogable de quince días hábiles.
A falta de presentación da xustificación da subvención neste prazo excepcional levará á perda da subvención así como, de ser o caso, a esixencia do reintegro e demais responsabilidades establecidas na Lei xeral de subvencións. A presentación da xustificación no prazo adicional establecido neste apartado non eximirá ao beneficiario das sancións que, conforme á Lei xeral de subvencións, correspondan.
A xustificación deste convenio realizarase de conformidade co establecido, con carácter xeral, no artigo 72 do Real Decreto 887/2006 por medio da “conta xustificativa” que, pola natureza deste convenio, constará da seguinte documentación:
· Memoria de actuación xustificativa do cumprimento do obxecto do convenio que deberá conter, como mínimo, a indicación da(s) actividade(s) realizada(s) e do(s) resultado(s) obtido(s).
· Memoria económica xustificativa do custo da(s) actividade(s) realizada(s) que conterá:
· Unha relación clasificada dos gastos e inversións da(s) actividade(s) (os gastos xustificados referiranse ao período comprendido entre o 01/01/2025 e o 05/12/2025) con identificación do acredor e do documento; o seu importe, data de emisión e a data de pagamento.
· Facturas orixinais ou documentos de valor probatorio equivalente no tráfico xurídico mercantil ou con eficacia administrativa polo importe total da subvención concedida, ao abeiro do establecido no apartado 3 do artigo 30 da Lei 38/2003 de 17 de novembro (Lei xeral de subvencións e o seu regulamento). 
· Declaración xurada de que as facturas presentadas só foron utilizadas como xustificantes de gasto para a obtención desta subvención.
· Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa.
· No caso de pagamento por transferencia bancaria: xustificante bancario.
· No caso de pagamento por cheque: extracto bancario e copia da matriz do talón.
· Non se admitirán pagos en metálico.
· Declaración xurada sobre a obtención de axudas para a mesma finalidade procedentes de calquera outra administración pública, de particulares ou de entidades privadas. (De ser o caso, declaración xurada de non ter obtida ningunha subvención para o mesmo fin).
· Designación de conta bancaria na que se efectuarán os ingresos, segundo as normas establecidas pola Tesourería Municipal
· Certificación de estar ao corrente no cumprimento das obrigas da Seguridade Social e da Administración Tributaria (estatal, autonómica e local).
· [bookmark: _Hlk119668154]Acreditación do cumprimento das obrigas de publicidade establecidas na cláusula sétima.

[bookmark: _Hlk119668444][bookmark: _Hlk119668422]NOVENA.- Carácter limitativo da axuda e compatibilidade ou incompatibilidade con outras subvencións.
A axuda concedida polo Concello de Cabanas ten o carácter de máxima e non ampliable, polo que calquera incremento que poidan experimentar os gastos inicialmente previstos correrán por conta da entidade beneficiaria deste convenio de xeito exclusivo.
A subvención do Concello de Cabanas é compatible coa percepción doutras subvencións ou axudas, públicas ou privadas, que a entidade beneficiaria obteña para a mesma finalidade, sempre que o seu importe, xunto co da subvención municipal, non supere en ningún caso o importe total do gasto efectivamente xustificado.
[bookmark: _Hlk119668471]No caso de que a concorrencia de axudas ou subvencións supere o importe do gasto efectivamente xustificado, minorarase a aportación municipal no importe excedido.



DÉCIMA.- Contratación e execución.
Segundo o apartado 3 do artigo 31 da Lei 38/2003, de 17 de novembro, xeral de subvencións, e o apartado 3 do artigo 29 da Lei 9/2007, de 13 de xuño, de subvencións de Galicia, se o importe dun contrato menor supera as contías establecidas na Lei de contratos (40.000,00 € sen IVE para obras e 15.000,00 € sen IVE para subministración e servizos), con carácter previo á contratación, Cabanas Rural Asociación de Mulleres deberá solicitar, como mínimo, 3 ofertas de diferentes provedores, salvo que polas súas especiais características non exista no mercado suficiente número de entidades que os realicen, presten ou subministren, ou agás que o gasto se fixera con anterioridade á subvención.
Entre as ofertas recibidas deberase elixir unha delas de acordo con criterios de eficiencia e economía, debendo xustificarse expresamente nunha memoria a elección cando non recaia sobre a oferta máis vantaxosa economicamente.
[bookmark: _Hlk42760654]Se a Asociación de Mulleres Cabanas Rural tivera necesidade de contratar servizos de terceiras persoas ou entidades para realizar a(s) actividade(s) obxecto deste convenio, deberá observar estritamente as obrigas que a lexislación vixente, tanto en materia de Seguridade Social como da Seguridade e Hixiene do Traballo lle impoña aos empresarios ou empregadores. As persoas terán que ter a formación e titulación requirida legalmente para a realización das actividades e o uso dos materiais.
[bookmark: _Hlk100664038][bookmark: _Hlk119668526][bookmark: _Hlk100664038][bookmark: _Hlk119668526]
DÉCIMO PRIMEIRA.- Reintegro das cantidades concedidas.
[bookmark: _Hlk119668643]O incumprimento dalgunha das cláusulas previstas no presente convenio de colaboración poderá supor a obriga de reintegro parcial ou total dos fondos recibidos, así como ao pago dos xuros de mora que se devindiquen dende o día no que se realizou o pagamento ata o momento no que se acorde a procedencia do reintegro. O dito procedemento realizarase de conformidade co disposto nos artigos 41 e seguintes da Lei 38/2003, de 17 de novembro, xeral de subvencións e nos artigos 91 e seguintes do Real Decreto 887/2006, de 21 de xullo, polo que se aproba o Regulamento da Lei 38/2003.
 
DÉCIMO SEGUNDA.- Control financeiro.
O control financeiro realizarase consonte o previsto nos artigos 44 e seguintes da Lei 38/2003, de 17 de novembro, xeral de subvencións e nos artigos 41 e seguintes da Lei 9/2007, de 13 de xuño, de subvencións de Galicia.

DÉCIMO TERCEIRA.- Autorizacións administrativas.
A Asociación de Mulleres Cabanas Rural obrígase a obter, no suposto de ser necesario e con carácter previo, as autorizacións administrativas que fosen necesarias (incluída a municipal) para a realización da(s) actividade(s) obxecto do convenio así como a satisfacer as taxas e impostos que se devindiquen no seu caso por tal causa.

DÉCIMO CUARTA.- Uso da lingua galega e dunha linguaxe non discriminatoria.
As comunicacións co Concello de Cabanas, así como as difusións relativas ao obxecto deste convenio deberán realizarse en galego.
Igualmente, empregarase unha linguaxe non discriminatoria nin excluínte do xénero feminino.

DÉCIMO QUINTA.- Publicidade na Base de Datos Nacional de Subvencións
[bookmark: _Hlk119668643]O Concello de Cabanas publicará os convenios asinados na Base de Datos Nacional de Subvencións.
En proba de conformidade, asinamos este convenio en Cabanas na data que consta á marxe.
Polo Concello de Cabanas  			Pola Asociación de Mulleres Cabanas Rural                        
            O alcalde                                                 		 A presidenta,           

 Fernando Couce Rodríguez                               	         María Nieves López Paz             














[bookmark: _Hlk119668923]ANEXO I
Logotipos a incluír nas actividades da Asociación de Mulleres Cabanas Rural:

Anexo 
A entidade deberá incorporar a imaxe corporativa establecida polo Concello de Cabanas nos seguintes soportes:
· Carteleira oficial ou en calquera outro soporte anunciador das actividades obxecto de patrocinio
· Paneis e traseiras utilizadas para as roldas de prensa
· Lonas publicitarias, paneis informativos ou valos utilizados nas actividades patrocinadas
· Promocións en prensa e nos soportes de difusión en televisión ou programas de radio


    [image: ]                 [image: ]
Páxina 13 de 13

image1.png
-*-
?Q
?

***
'*'.*.'*'

Cabanas

CONCELLO




image2.png
Cabanas

CONCELLO




image3.png
-*-
?Q
?

***
'*'.*.'*'

Cabanas

CONCELLO




image4.jpeg
AL

CABANAS RUR




